**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 14. júna 2021**

**P r í t o m n í *:.***Ing. Štefan Uhliarik, predseda komisie

Ing. Peter Kolada, člen komisie

Ing. Juraj Kurtulík, člen komisie

Marián Grígeľ, člen komisie

Mgr. Jakub Vrábeľ, člen komisie

Marián Vlčák, člen komisie

Mgr. Slavomír Špitál, člen komisie

**N e p r í t o m n í :**

Ing. Martin Paholek, člen komisie

Mgr. Emília Nováková, člen komisie

Bc. Matej Janotík, člen komisie

Prizvaná: JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. Informácia o rozpočte na rok 2021- aktuálny výhľad príjmov, výdajov
5. Rozpočtové opatrenie mesta Námestovo č.3/20021, rozpočtové opatrenie ZUŠ Ignáca Kolčáka č.1/2021
6. Záverečný účet za rok 2020
7. Prenájmy, nájmy, výpožičky majetku mesta
8. Rôzne
9. Záver

***Bod č.1***

Na úvod predseda komisie privítal všetkých členov komisie, konštatoval , že komisia je uznášania schopná a predložil návrh programu. Vzhľadom k neprítomnosti vedúcej výstavby p. Kurtulík dal návrh vypustiť bod 4 z programu.

Hlasovanie za vypustenie bodu programu

ZA: 4 Proti:1 Zdržal sa :1

***Bod č.2***

Za zmenený program  a poradie dal predseda hlasovať.

**Za: 6 *Uznesenie prijaté***

***Bod č.3***

*Predseda* informoval stav plnenia uznesení komisie , ktoré boli splnené a ktoré naďalej ostávajú nesplnené. Jedným z nesplnených je kontrola poskytovateľov ubytovacích služieb v meste Námestovo, ktorí platia daň z ubytovania. Zamestnanci MsÚ pripravili podklady, komisia cestovného ruch neprijala ešte žiadne stanovisko.

Ďalším uznesením komisia odporučila MsÚ doplniť ešte údaje o výmere prenajatých plôch a následne pripraviť prehodnotenie všetkých nájmov mesta. MsÚ pripravil ešte začiatkom roka nájomné zmluvy, komisia legislatívy neprijala ešte žiadne stanovisko.

p.Grígeľ podotkol, že Mesto Námestovo neoprávnene zaberá pozemok na cintoríne a  neoprávnene vyberá cintorínsky poplatok.

Predseda informoval komisiu o priebehu zasadnutia predchádzajúceho MsZ. V tomto bode

členovia komisie odporučili mestskému úradu pripraviť na najbližšie zasadnutie MsZ zvýšenie dani z nehnuteľnosti pre rok 2021.

***Bod č.4***

V tomto bode bolo prerokované rozpočtové opatrenie č.3/2021 a rozpočtové opatrenie č. 1/2021 ZUŠ Ignáca Kolčáka

p.Grígeľ dal návrh, aby sa z rozpočtového opatrenia 3/2021vyradila rekonštrukcia jedálne ZŠ Komenského*.*

***Uznesenie č. 17/2021***

Komisia pre rozpočet, financie, správu a hospodárenie s majetkom mesta odporúča MsZ schváliť RO č.3/2021 s výnimkou rekonštrukcie jedálne ZŠ Komenského.

***ZA: 6 Zdržal sa:1***

***Uznesenie prijaté***

***Uznesenie č. 18/2021***

Komisia pre rozpočet, financie, správu a hospodárenie s majetkom mesta odporúča MsZ schváliť RO č.1/2021 ZUŠ Ignáca Kolčáka.

***ZA: 7 Uznesenie prijaté***

***Bod č.5***

K Záverečnému účtu za 2020 členovia komisie mali nasledujúce pripomienky:

p. Grígľa kritizoval nízke čerpanie kapitálového rozpočtu a pomenovanie položky v rozbore bežných výdavkov,

p. Uhliarik, poukázal rozpočtové opatrenie č. 5 a č.6, ktoré nebolo poslancom predložené, a na čerpanie mzdových nákladov mestského úradu v súvislosti s rozpočtom,

p. Krausová poukázala na prekročenie 2 položiek v rozpočte schválené primátorom mesta k ostatnému sa nevyjadrovala, keďže nemala ešte spracované stanovisko k záverečnému účtu.

Rusinová sa k tomu nevyjadrovala, vzhľadom k tomu, že išlo o nerelevantné dotazy.

***Uznesenie č. 19/2021***

Komisia pre rozpočet, financie, správu a hospodárenie s majetkom mesta odporúča MsZ

schváliť Záverečný účet za rok 2020 s výhradou nízkeho plnenia kapitálových výdavkov, s odporúčaním prijatia opatrení vedúcej výstavby.

**ZA: 7 *Uznesenie prijaté***

***Bod 6***

V tomto bode boli členovia informovaní o majetkovo právnom vysporiadaní pozemku

zastavaného stavbou pod terasami vo vlastníctve FINO loď, s.r.o., Jozef Pojezdala a Pavol Vyletel, ďalej o odpredaji priľahlého pozemku k rodinnému domu p. Žmuráňa.

Komisia pre rozpočet, financie, správu a hospodárenie s majetkom mesta neodporúča MsZ odpredávať pozemky vo vlastníctve Mesta Námestovo, na ktorých stoja nepovolené stavby

a odporúčajú spoplatniť tieto stavby podľa platných právnych predpisov.

**ZA: 7 *Uznesenie prijaté***

Komisia pre rozpočet, financie, správu a hospodárenie s majetkom mesta odporúča MsZ odpredať priľahlý pozemok podľa predložených materiálov MsZ.

**ZA: 7 *Uznesenie prijaté***

Na záver predseda komisie poďakoval všetkým prítomným za účasť.

Zapísala: Mgr. Katarína Rusinová

Ing. Štefan Uhliarik

predseda komisie